“บีทีเวลธ์ อินดัสตรีส์ ” เคาะราคา IPO ที่ 3.75 บ. เปิดจองสัปดาห์หน้า จ่อเทรด mai ก.ค.นี้
“บีทีเวลธ์ อินดัสตรีส์ ” หรือ BTW ผู้ประกอบธุรกิจถือหุ้นในบริษัทอื่น (Holding Company) ที่ประกอบธุรกิจให้บริการแปรรูปผลิตภัณฑ์เหล็กและโครงสร้างเหล็ก เคาะราคา IPO จำนวน 156 ล้านหุ้น ที่ 3.75 บ./หุ้น คาดเปิดจองสัปดาห์หน้า จ่อเข้าเทรด mai เดือนก.ค.นี้ โดยมีบริษัทหลักทรัพย์ ทิสโก้ จำกัด เป็นที่ปรึกษาทางการเงิน
30 มิ.ย. 2559

บริษัทบีทีเวลธ์ อินดัสตรีส์ จำกัด (มหาชน) หรือ BTW ระบุว่า บริษัทเตรียมเสนอขายหุ้นให้กับประชาชนทั่วไปครั้งแรก (IPO) จำนวน 156 ล้านหุ้น ในราคาหุ้นละ 3.75 บาท เพื่อเข้าซื้อขายในตลาดหลักทรัพย์ เอ็ม เอ ไอ (mai) เดือนก.ค.นี้ โดยคาดว่าจะเปิดขายหุ้นได้ในสัปดาห์หน้าโดยมีบริษัทหลักทรัพย์ ทิสโก้ จำกัดเป็นที่ปรึกษาทางการเงิน ทั้งนี้ บริษัทเป็นผู้ประกอบธุรกิจโดยการถือหุ้นในบริษัทอื่น (Holding Company) ที่ประกอบธุรกิจให้บริการแปรรูปผลิตภัณฑ์เหล็กและโครงสร้างเหล็ก